Diari Oficial de la Generalitat Valenciana


Sumari del DOGV 4714, del 17-03-2004 (2004/2043)

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 800 m² de superfície, ocupat en la totalitat per un centre de salut, situat a Albatera (Alacant) carretera del Fondó, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2043


Data del document
:   20-02-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Albatera
    * cultura regional
    * propietat immobiliària

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 800 m² de superfície, ocupat en la totalitat per un centre de salut, situat a Albatera (Alacant) carretera del Fondó, realitzada per l'ajuntament del dit municipi. [2004/X2043]
  
L'Ajuntament d'Albatera (Alacant), en sessió plenària realitzada el dia 15 de març de 2001, va acordar la cessió gratuïta a la Generalitat Valenciana del solar de la seua propietat de 800 m² de superfície, situat a la carretera del Fondó de la dita població.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar el solar a la construcció d'un centre de salut, que en l'actualitat està construït i en ús, amb subjecció al que disposa l'article 111.1 del Reglament de Béns de les Entitats Locals.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana disposa que la Generalitat podrà adquirir béns i drets pels títols reconeguts per l'ordenament jurídic, i l'article 22 de la dita llei, en la redacció que en fa la Llei 11/2000 de 28 de desembre, atribuïx la competència per a acceptació de donacions al conseller d'Economia, Hisenda i Ocupació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament d'Albatera (Alacant) del solar que té 800 m² de superfície, situat a la carretera del Fondó de la dita població, ocupat en la totalitat per un centre de salut, que confronta: nord, comunitats de propietaris edificis al carrer germana Josefina Martínez Cánovas número 2, i alcalde Antonio Martínez número 3; sud, carretera del Fondó; est, carrer alcalde Antonio Martínez, i oest, carretera del Fondó.
  
Consta inscrita en el Registre de la Propietat de Callosa de Segura al tom 1592, foli 221, finca 20.137, inscripció 1ª.
  
Referència cadastral: 6685402XH8268S0001.
  
Segon
  
La cessió gratuïta realitzada per l'Ajuntament d'Albatera, s'efectua amb la condició de destinar l'immoble a centre de salut i amb subjecció al que disposa l'article 111.1 del Reglament de Béns de les Entitats Locals.
  
Tercer
  
L'immoble haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.